Marconi Prince Leal
Prince Leal is en Politiker ut Belize (PUP).

Leal weer op de Pancotto Primary School in Sand Hill un denn op de Nazarene High School in Belize-Stadt. He hett sik as Schoolmeester för Grundscholen an de University of Belize utbillen laten un weer 20 Johr lang Schoolmeester an de Pancotto Primary School in Sand Hill. He is ok Vörsitter von’n Dörpsraad von Sand Hill.

Bi de Parlamentswahl in Belize 2020 weer he Kannedaat för de PUP in’n Wahlkreis Belize-Land Noord. He hett 57,34 % von de Stimmen kregen un kunn sik dormit gegen Edmond Castro von de UDP un Karen Sharon Banner von de BPP dörsetten. Dormit is he siet November 2020 Maat von dat Repräsentantenhuus von Belize.

Een Week vör de Wahl keem dat in de Nacht von’n 3. op’n 4. November 2011 to en Vörfall, bi den Lüüd in Leal sien Huus in Sand Hill indrungen sünd, Leal sien Fro, Swiegerdochter un Dochter fasthollen un dat Huus utrövert hebbt.

Footnoten 

Mann
Politiker (Belize)
Börger von Belize
Maat von de People’s United Party
Maat von dat Repräsentantenhuus (Belize)
Boren in dat 20. Johrhunnert